དམངས་གཙོའི་རྒྱ་ནག་གི་རྩོམ་སྒྲིག་པ་ངོ་མ་ཆེད་ལས་ཅན་ཡིན་པ་མ་བཤད་རང་བཤད་རེད།རྒྱ་ནག་གིས་བོད་ལ་བདག་དབང་ཡོད་ཟེར་བའི་གཞི་འཛིན་ས་ནི་རྒྱ་ནག་གོང་མས་ཆོ་ལོ་བསྩལ་བ་སྟེ་ཏཱ་ལའི་བླ་མའི་དབང་ཆའི་ཁུངས་ནི་རྒྱ་ནག་གི་གོང་མའི་དབང་ཆ་ཡིན་ཟེར་བ་དེ་རེད།ཡིན་ཡང་བོད་མི་དམངས་ཀྱིས་༸གོང་ས་མཆོག་ལ་ཕུལ་བའི་ཕྱག་ཐམ་དེས་ཏཱ་ལའི་བླ་མའི་དབང་ཆ་འབྱུང་ཡུལ་སངས་རྒྱས་ཡིན།དབང་བསྒྱུར་བར་ངོས་ལེན།བདག་དབང་དམངས་ལ་ཡོད་པ།མི་དམངས་བདག་དབང་ལ་ངོས་ལེན་སོགས་དམིགས་བསལ་སྐུལ་འདེད་ཆེད་དུ་ངས་རྩོམ་ཡིག་ནང་དཔེ་མཚོན་འདི་བཀོད་པ་ཡིན་ཡང་དམངས་གཙོའི་རྒྱ་ནག་གིས་གནད་ཕིགས་ལྡན་པའི་ནག་བསུབ་བཏང་བ་རེད།ཧ་ཅང་གསལ་པོ་ཡིན་པ་ནི་ཀློག་པ་པོར་བདེན་དཔང་འདི་ཤེས་སུ་འཇུག་འདོད་མེད་པ་དེ་ཡིན།གལ་ཏེ་མིས་ཤེས་པ་ཡིན་ན་ཁོ་ཚོས་ཇུས་འགོད་གནང་པའི་བོད་དོན་གྱི་ངོ་བོ་ཡི་ནོར་འཁྲུལ་མངོན་ཡོང་།དོན་ངོ་མ་དེ་འདྲ་ཡིན་པས་དམངས་གཙོའི་རྒྱ་ནག་གིས་བོད་མིས་རྒྱ་ནག་ངོས་ལེན་མེད་པའི་དཔང་རྟགས་བསུབ་པ་མ་ཟད་རྩོམ་ཡིག་ལ་དོན་དངོས་དང་བྲལ་བ།རྩོམ་པ་པོའི་མཚོན་དོན་ངོ་མ་དང་ཡང་བྲལ་བའི་བརྗོད་བྱ་མདོར་བསྡུས་བྲིས་ཏེ་ཀློག་མཁན་རྣམས་བདག་དབང་གི་གནད་དོན་ལས་ཡལ་ནས་དབང་བསྒྱུར་བའི་སྲིད་ཇུས་གནད་དོན་དུ་བསླུ་ཁྲིད་བྱས་ཡོད།